Verejné obstaranie – odborné prehliadky elektroinštalácii a bleskozvodov

Zákazka s nízkou hodnotou

Stredisko služieb školám a školským zariadeniam Petržalka, Bohrova 1,                        851 01 Bratislava ako obstarávateľ, zabezpečuje výber zhotoviteľa na vykonanie služieb pre akcie :

1.	Odborné prehliadky elektroinštalácii pre 19 materských škôl.:
-	v  lokalite Háje a Ovsište v počte 8 MŠ
-	v  lokalite Lúky a Dvory s otvoreným átriom v počte 4 MŠ
-	v  lokalite Lúky a Dvory s uzatvoreným átriom v počte 7 MŠ

	Rozsah služby:
	-    vykonanie odbornej prehliadky elektroinštalácie
	-    vypracovanie správy z odbornej prehliadky elektroinštalácie 

	Popis požadovaných prác:
	Predmetom odbornej prehliadky a skúšok je hlavný rozvádzač, podružné rozvádzače, svetelná a zásuvková  elektrická inštalácia, elektrické zariadenia a spotrebiče v materskej škole a školskej jedálni. U každého zariadenia je rozsah rôzny.

2.	Odborné prehliadky bleskozvodov pre 19 materských škôl.:
-	v  lokalite Háje a Ovsište v počte 8 MŠ
-	v  lokalite Lúky a Dvory s otvoreným átriom v počte 4 MŠ
-	v  lokalite Lúky a Dvory s uzatvoreným átriom v počte 7 MŠ

	Rozsah služby:
	-    vykonanie odbornej prehliadky bleskozvodu 
-    vypracovanie správy z odbornej prehliadky bleskozvodu

	Popis požadovaných prác:
	Predmetom odbornej prehliadky a skúšok je bleskozvod v dvojpodlažnej budove nepravidelného tvaru, výška nepresahuje 10 m. Strecha je terasovitá pokrytá hydroizolačnými asfaltovými pásmi po obvode s oplechovanou atikou.  Lapacie zariadenie tvorí mrežová sústava s počtom zvodov 12 ks u materských škôl s uzatvoreným átriom, 10 ks u materských škôl s otvoreným átriom a 5 ks u materských škôl v lokalite Háje a Ovsište.

Výsledkom verejného obstarania bude rámcová zmluva o dielo na obdobie troch rokov.

Súťažné podklady si záujemcovia môžu vyzdvihnúť od 12.10.2009 do 20.10.2009
od 9 30 do 15,00 hod. (v piatok len do 13,00 hod. na adrese obstarávateľa.

Kontaktnou osobou je p. Ladislav Lányi a Ing. Ladislav Fülöp  č.t. 02/ 68201052.

Ponuky na predmetné služby vypracované v zmysle požiadaviek obstarávateľa  požadujeme predložiť do 26.10.2009 do 13 00 hod. 

V Bratislave, 9.10.2009		

							Ing. Milan Lezo
							riaditeľ SSŠaŠZP